**GEA: Προσφορά μουσικών οργάνων στο 3ο Νηπιαγωγείο Κρύας Βρύσης**

Στα πλαίσια του 2ου χριστουγεννιάτικου φεστιβάλ ‘Χριστουγεννιάτικα Πεφταστέρια’ του 3ου Νηπιαγωγείου Κρύας Βρύσης, ο οργανισμός GEA πραγματοποιεί δωρεά διαφόρων μουσικών οργάνων, ειδικών για παιδιά προσχολικής ηλικίας για τη μουσική εκπαίδευση των μαθητών του νηπιαγωγείου.

Για την προσφορά των μουσικών οργάνων συνδυάστηκαν από τον GEA οι καταγεγραμμένες ανάγκες του 3ου νηπιαγωγείου Κρύας Βρύσης, ο αριθμός των μαθητών καθώς και οι ανάγκες που προκύπτουν κατά τη μουσικοπαιδαγωγεία των παιδιών σύμφωνα με τις αρχές μουσικοθεραπείας για την προσωπική και κοινωνική ανάπτυξη στις προσχολικές ηλικίες. Πιο συγκεκριμένα, ο κατάλογος της δωρεάς του GEA περιλαμβάνει:

* 1 αρμόνιο με βάση
* 1 κιθάρα κλασσική με βάση και κουρδιστήρι
* 30 Τρίγωνα με μπακέτα
* 20 μπακέτες με μονά ζίλια
* 17 Μαράκες
* 5 Ταμπουρίνα 10” με κοπανάκι
* 4 Μεταλλόφωνα
* 4 πιατίνια χειρός
* 2 Ντέφια 21”
* 2 Ντέφια 15”
* 1 Ντέφι 10”
* 1 Ξύστρα ξύλινη

Ο Πρόεδρος ΔΣ του GEA (έτος 2014), κος Κωνσταντίνος Γεωργούντζος, δήλωσε σχετικά με τη δωρεά:

“Στον GEA, συνεχίζουμε τις προσπάθειες ενημέρωσης και ευαισθητοποίησης του κοινού σε σχέση με τα συγγενικά δικαιώματα των Ελλήνων και ξένων μουσικών, τραγουδιστών και παραγωγών. Πιστεύοντας ακράδαντα στη σημασία της μουσικής εκπαίδευσης από τα πρόωρα βήματα του σχολείου, θέλουμε και εμείς να προσφέρουμε ένα λιθαράκι στη δημιουργία θεμελίων για τους καλλιτέχνες της νέας γενιάς. Ευελπιστούμε ότι αυτή η δωρεά μουσικών οργάνων προς το νηπιαγωγείο Κρύας Βρύσης, θα δώσει το έναυσμα στις μικρότερες ηλικίες για την ενασχόλησή τους με τη μουσική”.

Ο Γενικός Διευθυντής του GEΑ, κος Δημήτρης Γιαρμενίτης, ανέφερε σχετικά με την πρωτοβουλία προσφοράς:

“Έρευνες, παγκοσμίως, έχουν δείξει ότι η μουσική στην προπαιδεία είναι ένας σημαντικός παράγοντας στην ανάπτυξη της συνεργατικότητας, της αυτοσυγκέντρωσης, του μνημονικού, της ικανότητας στην ομιλία, της ακοής και της όρασης. Τα μουσικά παιχνίδια παρακινούν τα παιδιά να μάθουν με μεγαλύτερη ευκολία και ενδιαφέρον. Στον GEA, λαμβάνοντας υπόψη τα αποτελέσματα αυτών των ερευνών στηρίζουμε τις προσπάθειες των προσχολικών και σχολικών εκπαιδευτηρίων για την ένταξη της μουσικής προπαίδειας στο πρόγραμμα μαθημάτων.”

**Δραστηριότητες του φεστιβάλ ‘Χριστουγεννιάτικα Πεφταστέρια’**

Δραστηριότητες του φεστιβάλ ‘Χριστουγεννιάτικα Πεφταστέρια’

2ο Χριστουγεννιάτικο Φεστιβάλ Μικρών Καλικάντζαρων - ‘Χριστουγεννιάτικα Πεφταστέρια’

Σάββατο, 7 Δεκεμβρίου 2013

Προαύλιος χώρος 3ου Νηπιαγωγείου Κρύας Βρύσης-Κρύα Βρύση Νομός Πέλλης

Είσοδος για παιδιά: 3€

Ο σύλλογος γονέων και κηδεμόνων σε συνεργασία με το εκπαιδευτικό προσωπικό του 3ου νηπιαγωγείου Κρύας Βρύσης διοργανώνουν για δεύτερη συνεχή χρονιά πολύ-φεστιβάλ για όλα τα παιδιά.

 Στις εκδηλώσεις του ολοήμερου φεστιβάλ περιλαμβάνονται όλων των ειδών δραστηριότητες:

* **Σοκολατομαγειρέματα** - Τα παιδιά θα στολίσουν τα δικά τους γλυκίσματα με σοκολατίτσες και όλων των ειδών τις καραμελίτσες.
* **Παιχνίδια κινητικών δεξιοτήτων**
* **Οι ευχές μας στα αστέρια**.-Χάρτινα αστεράκια γεμάτα με ευχές και ζωγραφιές των παιδιών θα ταξιδέψουν στον ουρανό.
* **Κλήρωση λαχείων**-Για δώρα για μικρούς και μεγάλους.
* **Κουκλοθέατρο** «Μια Νύχτα με τον Άι Βασίλη» από την ομάδα «Νευρόσπαστον»
* **Χριστουγεννιάτικα Μουσικά Ακούσματα**
* **Παραμυθοσκαλίσματα από Παραμυθούδες**
* **Παράσταση του ταχυδακτυλουργού-εμψυχωτή Αργύρη Φλίκα**
* **Παιχνίδια δεξιοτεχνίας** με λαβύρινθους και διαφορές
* **Άγιος Βασίλης**
* **Κεράσματα και ζεστά αφεψήματα** για μικρούς και μεγάλους

 Το φεστιβάλ θα κλείσει με τη χριστουγεννιάτικη **συναυλία** του συγκροτήματος «Κέικ Σοκολάτας» (έναρξη 19:00).

Στο φεστιβάλ θα παρευρεθούν οι εκπρόσωποι του GEA, κος Κωνσταντίνος Γεωργούντζος (Πρόεδρος του ΔΣ του GEA για το έτος 2014) και κα Αλκμήνη Θάνου (Υπεύθυνη Επικοινωνίας του GEA) για την αυτοπροσώπως δωρεά μουσικών οργάνων για την κάλυψη των μουσικοπαιδαγωγικών αναγκών του νηπιαγωγείου.

 Βρείτε περισσότερες πληροφορίες στην σελίδα του 3ου Νηπιαγωγείου Κρύας Βρύσης στο Facebook:

 [https://www.facebook.com/pages/3o-Νηπιαγωγείο-Κρύας-Βρύσης-Πέλλας/552600848160235](https://www.facebook.com/pages/3o-%CE%9D%CE%B7%CF%80%CE%B9%CE%B1%CE%B3%CF%89%CE%B3%CE%B5%CE%AF%CE%BF-%CE%9A%CF%81%CF%8D%CE%B1%CF%82-%CE%92%CF%81%CF%8D%CF%83%CE%B7%CF%82-%CE%A0%CE%AD%CE%BB%CE%BB%CE%B1%CF%82/552600848160235)

**Λίγα λόγια για τον οργανισμό**

Ο GEA είναι ο ενιαίος αστικός μη κερδοσκοπικός οργανισμός συλλογικής διαχείρισης και είσπραξης των συγγενικών δικαιωμάτων των μουσικών, τραγουδιστών και παραγωγών. Ονομάζεται GEA, από το ακρώνυμο των τριών οργανισμών-μελών του, Grammo (για τους παραγωγούς-δισκογραφικές εταιρείες), Ερατώ (για τους τραγουδιστές) και Απόλλων (για τους μουσικούς). Ο GEA ιδρύθηκε και αναπτύσσεται με γνώμονα την προστασία και διεκδίκηση των δικαιωμάτων των μελών του, την κοινωνική προβολή του έργου του και την ενημέρωση του κοινού για τα συγγενικά δικαιώματα.

Οι άνθρωποι του GEA Το διοικητικό συμβούλιο του GEA απαρτίζεται από ανθρώπους που η ζωή τους είναι η μουσική. Καλλιτέχνες τραγουδιστές, μουσικοί, παραγωγοί, ικανά στελέχη με πολυετή πείρα στον χώρο της μουσικής βιομηχανίας και με καθημερινή επαφή με τα πραγματικά προβλήματα του χώρου.

Δήμητρα Γαλάνη
Κωνσταντίνος Γεωργούντζος
Μαργαρίτα Μάτσα
Ελένη Φωσκόλου

Γενικός Διευθυντής του GEA διορίστηκε από το 2011 ο κος Δημήτρης Γιαρμενίτης.

**Για περισσότερες πληροφορίες συνδεθείτε με τον GEA:**
Website: [www.geamusic.gr](http://www.geamusic.gr/)
Facebook:[www.facebook.com/GEA.Greece](http://www.facebook.com/GEA.Greece)
Twitter: [@GEAGreece](http://www.twitter.com/GEAGreece)
YouTube: [www.youtube.com/GEAGreece](http://www.youtube.com/GEAGreece)
LinkedIn: <http://www.linkedin.com/company/gea-grammo-erato-apollon>

Για δημοσιογραφικές πληροφορίες, φωτογραφικό ή/και οπτικοακουστικό υλικό επικοινωνήστε με την κα Αλκμήνη Θάνου: 210-6752820-8, alcmene.thanou@geamusic.gr / marketing@geamusic.gr

**Λίγα λόγια για το 3ο Νηπιαγωγείο Κρύας Βρύσης.**

Το 3ο Νηπιαγωγείο Κρύας Βρύσης βρίσκεται στην Κρύα Βρύση, στο νοτιοδυτικότερο σημείο του νομού Πέλλας, στα σύνορα με το νομό Ημαθίας. Η Κρύα Βρύση αποτελεί δημοτικό διαμέρισμα του Δήμου Πέλλας.

Το σχολείο υπάγεται στη Διεύθυνση Π.Ε Πέλλας της Περιφερειακής Διεύθυνσης Π.Ε & Δ.Ε Κεντρικής Μακεδονίας.

Αποτελείται από κλασικό και ολοήμερο τμήμα. Στις δραστηριότητες του νηπιαγωγείου περιλαμβάνονται τόσο η κλασική εκπαίδευση των παιδιών στη Γλώσσα, τα Μαθηματικά και εν γένει τις Φυσικές Επιστήμες, όσο και η φυσική αγωγή, την ανάπτυξη περιβαλλοντικής συνείδησης, όσο και για τις Τέχνες.

Περισσότερες πληροφορίες για το σχολείο: <http://blogs.sch.gr/>

**Σημείωμα προς τους συντάκτες**

Tο 1993, με το νόμο 2121/1993 περί πνευματικών και συγγενικών δικαιωμάτων, η πολιτεία, σε εναρμόνιση κοινοτικών και διεθνών συμβάσεων, θεσμοθέτησε τα συγγενικά δικαιώματα ερμηνευτών, εκτελεστών και παραγωγών υλικών φορέων ήχου.

Για τη διαχείριση και προστασία των περιουσιακών δικαιωμάτων ή εξουσιών που απορρέουν από αυτά, ιδρύθηκαν, με την άδεια του ΥΠ.ΠΟ., οι μη κερδοσκοπικοί οργανισμοί των παραγωγών υλικών φορέων ήχου ή ήχου και εικόνας GRAMMO, των τραγουδιστών ΕΡΑΤΩ και των μουσικών ΑΠΟΛΛΩΝ.

Όλοι οι Ελληνικοί Οργανισμοί Συλλογικής Διαχείρισης (ΟΣΔ) για τα πνευματικά ή συγγενικά δικαιώματα έχουν λάβει την άδεια του Υπουργού Πολιτισμού και Τουρισμού και εποπτεύονται από τον Οργανισμό Πνευματικής Ιδιοκτησίας (ΟΠΙ), ο οποίος υπάγεται στο Υπουργείο Πολιτισμού και Τουρισμού.